અમેરિકાએ અગાઉ ભારત સહિતના દેશોને જાણ કરી હતી કે તમારે 4 નવેમ્બરથી ઈરાનમાંથી ઓઈલની ‘ઝીરો’ આયાત કરવી (મતલબ કે સદંતર બંધ કરી દેવી) નહીં તો પરિણામો ભોગવવા પડશે. પરંતુ, હવે નવી જાહેરાતને પગલે ભારત પરથી આ નિયંત્રણ હટી ગયું છે અને ભારતને મુક્તિ મળી ગઈ છે. ઈરાન પાસેથી કાચું તેલ ખરીદનાર દેશોમાં ચીન બાદ ભારત બીજા નંબરનો મોટો દેશ છે. અમેરિકા દ્વારા નિયંત્રણોની જાહેરાત બાદ ભારત દર વર્ષે ઈરાન પાસેથી ઓઈલની ખરીદી ઘટાડીને તેનો આંક દર મહિને 1.25 મિલિયન અથવા વાર્ષિક 15 મિલિયન (પ્રતિ દિન 3 લાખ બેરલ) કરવા તૈયાર થયું હતું. ભારતે 2017-18ના વર્ષમાં ઈરાન પાસથી 22.6 મિલિયન ટન (પ્રતિ દિન 4,52,000 બેરલ) ઓઈલ ખરીદ્યું હતું.